OpenLLM-France/wikimedia huggingface dataset:
# Çatalca

* Per a altres significats, vegeu «Çatalca (desambiguació)».
Çatalca (antigament Čatalca, pronunciat "Txataldja") és un districte rural i una ciutat de la província d'Istanbul a Tràcia, a la Regió de la Màrmara, Turquia. Es troba a 56 km (71 km en tren) d'Istanbul.

## Història

Çatalca fou l'antiga ciutat grega d'Ergiscos (Ἐργίσκη) derivada d'Ergiscus fill de Posidó i d'Aba. Després va portar el nom de Metra.
Metra fou arrabassada als romans d'Orient per Murat I el 1373. Després de la guerra de Crimea un cert nombre de tàtars de Crimea es van establir a la ciutat. No fou fortificada fins a la guerra ruso-turca de 1877 a 1878, però aquestes fortificacions foren passades pels russos sense cap problema.
A la ciutat es van reunir les forces de Mahmud Şevket Paşa quan van reprimir la contrarevolució a Istanbul l'abril de 1909. El 1912 els turcs en retirada van rebutjar a la rodalia les forces búlgares. Durant la I Guerra Mundial no s'hi van produir combats tot i que les fortificacions havien estat restaurades.
El 1950 els militars turcs es van retirar del districte i l'economia va patir d'aquest fet; la ciutat va rebre la promesa de construcció d'un reactor atòmic; el 1955 la població va arribar a 5.534 habitants a la vila i 58.988 habitants a la resta del districte. Dins el districte es troben els llacs Durusu i Büyükçekmece que abasteixen d'aigua Istanbul.

## Economia i educació

La principal activitat econòmica és l'agricultura amb producció de remolatxes, girasol, raïm, llegums, i de bestiar. El 1953 només hi havia 4 petites indústries i 30 botigues
El 1953 hi havia només 2 escoles elementals i una escola mitjana. La situació actual és força millor. Només un 1% de la població és analfabeta.

## Divisió administrativa
### Mahalleler

Binkılıç · Çakıl · Çiftlikköy · Ferhatpaşa · İzzettin · Kaleiçi · Karacaköy · Ovayenice

### Pobles

* Akalan
* Aydınlar
* Başak
* Belgrat
* Boyalik
* Çanakça
* Celepköy
* Dağyenice
* Elbasan
* Gökçeali
* Gümüşpınar
* Hallaçlı
* Hisarbeyli
* İhsaniye
* İneceğiz
* Kabakça
* Kalfaköy
* Karamandere
* Kestanelik
* Kızılcaali
* Oklalı
* Ormanlı
* Örcünlü
* Örencik
* Subaşı
* Yalıköy
* Yaylacık
* Yazlık

## Bibliografia

* V. Cuinet, La turquie d'Asie, París 1894

## Enllaços externs

* Districte de Çatalca
* Ajuntament de Çatalca Arxivat 2009-02-27 a Wayback Machine.
# Lo Llanet

Lo Llanet és un paratge del terme municipal d'Isona i Conca Dellà, a l'antic terme de Conques.
El lloc és a l'esquerra del riu de Conques, al vessant meridional de lo Tossal, a prop del lloc on es troben els termes municipals d'Isona i Conca Dellà, Gavet de la Conca i Llimiana, al nord de l'enclavament dels Obacs de Llimiana. Està emmarcat pel barranc de Guixers (ponent) i el barranc de la Cabana del Soldat (llevant).

## Enllaços externs

* Lo Llanet al web de l'Institut Cartogràfic de Catalunya
# Petrita Tamayo

Petrita Tamayo (Ledesma, 1928 – València, 17 d'abril de 2010) fou una religiosa i locutora de ràdio espanyola. Va començar la seva carrera a la dècada de 1940 a Radio San Sebastián, on va treballar fins a 1956 i es va fer coneguda per la seva interpretació del personatge Hada Palabrita. Als estudis de Radio Madrid va treballar amb Bobby Deglané i Manuel Aznar Acedo en programes como El puente de los suspiros i Cabalgata del fin de semana. Va rebre un Premi Ondas el 1954 per la seva actuació com a locutora en el Festival de Cinema de Sant Sebastià. Després de sentir la vocació religiosa, el 1961, va ingressar a l'orde de Sant Josep de la Muntanya i va ser destinada a València amb el nom de María del Mar. Va estudiar teologia i va treballar com a professora de religió en un col·legi.

## Referències

* ↑ Miñana, Fernando «De 'celebrity' a monja en Valencia». Las Provincias [València], 22-04-2010.
* ↑ «Fallece Petrita Tamayo». Cadena SER, 17-04-2010. [Consulta: 25 desembre 2015].
* 1 2 3 4 Landa López, Isabel «Petrita Tamayo, la monja que fue estrella de la radio». El País, 21-04-2010.
# Mary Brave Bird

Mary Brave Bird (He-Dog, Rosebud, Dakota del Sud (Estats Units), 1952 - Crystal Lake, Califòrnia, 2013) va ser una activista, política i escriptora sioux.
Era descendent del guerrer brulé Pakeska Maza. De petita es convertí al catolicisme i estudià infermeria. Activista política des de ben jove, el 1971 es va unir a l'AIM, amb el qual el 1972 participà en el Trail of Broken Treaties. El 1973 es casà amb l'activista de l'AIM Leonard Crow Dog i fou present als fets de Wounded Knee del mateix any.
Va dictar a Richard Erdoes les autobiografies Lakota Woman (1990) i Ohitika Woman (1993).

## Enllaços externs

* Biografia a Famous Native American Women (anglès)
* Biografia i obra, a Native American Authors (anglès)
* La seva biografia, a la Minnesota State University Arxivat 2009-02-20 a Wayback Machine. (anglès)
# Placidochromis vulgaris

Placidochromis vulgaris és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,6 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Armesto

Armesto és una parròquia consagrada a Sant Romà pertanyent al municipi de Becerreá, província de Lugo.
Segons el padró municipal de 2004 la parròquia d'Armesto tenia 58 habitants (32 homes i 26 dones), distribuïts en 2 entitats de població (o lugares), el que pressuposà un augment en relació al padró de l'any 1999 quan hi havia 57 habitants. Segons l'IGE, el 2014 la seva població va caure fins a les 39 persones (24 homes i 15 dones).

## Llocs

* Armesto
* Sancido

## Referències

* ↑ «Dades estadístiques de població». Instituto Galego de Estadística.
# Walter Kapps

Walter Serge Kapps(Constantinobla, 13 de setembre de 1907 - 13è districte de París, 1 de febrer de 1975) va ser un director de cinema francès. Una de les seves pel·lícules més conegudes, Mademoiselle de Paris, fou seleccionada al Festival Internacional de Cinema de Sant Sebastià 1955.

## Filmografia

* 1936: Les Gaietés du palace
* 1937: Pantins d'amour
* 1939: Cas de conscience
* 1942: Vie privée
* 1943: Mahlia la métisse
* 1947: Une aventure de Polop
* 1947: Le Studio en folie
* 1947: Plume la poule
* 1955: Mademoiselle de Paris
* 1957: Paris clandestin
* 1959: Détournement de mineures
* 1960: Amour, Autocar et Boîtes de nuit

## Referències

* ↑ Acte de décès n° 390 (vue 10/31). Archives en ligne de la Ville de Paris, état-civil du 13ème arrondissement, registre des décès de 1975. L'acte précise qu'il était célibataire. Décédé à l'Hôpital de la Salpétrière, il habitait à Vallangoujard.
* ↑ Pel·lícules en competició al Festival de Sant Sebastià
# Armando Álvarez Anaya

Armando Álvarez Anaya (Barcelona, 5 de novembre de 1947 - Barcelona, 9 d'abril de 2019) va ser un atleta i entrenador d'atletisme català.
Fou un atleta, corredor de mig fons, que s'inicià a la secció d'atletisme del Real Club Esportiu Espanyol de Barcelona. El 1970 es proclamà campió de Catalunya en pista coberta en la prova de 1.500 metres llisos. Posteriorment, es consagrà com a tècnic de prestigi, especialitzat en velocitat, tanques i relleus a l'històric Centre Gimnàstic Barcelonès. La seva darrera etapa com a tècnic la va forjar a L'Hospitalet Atletisme, del qual a més del fundador era el soci número u, el director tècnic i darrerament vicepresident i entrenador. També fou professor i tècnic esportiu de l'Escola Catalana d'Entrenadors d'Atletisme i de la Reial Federació Espanyola d'Atletisme. S'encarregà de la direcció tècnica dels Jocs Paralímpics de Barcelona de 1992. Durant la seva trajectòria dirigí desenes d'atletes, destacant les olímpiques Eva Paniagua i Laia Forcadell, i més recentment a la Sara Gallego. Darrerament era el responsable de velocitat, tanques i relleus a la Federació Catalana d'Atletisme.

## Referències

* 1 2 «Armando Álvarez Anaya». Enciclopèdia de l'esport català. Barcelona: Grup Enciclopèdia Catalana.
* 1 2 «Fallece con 74 años el entrenador catalán Armando Álvarez». Mundo Deportivo, 10-04-2019 [Consulta: 14 novembre 2019].
* ↑ Gallego, Xavi «Armando Álvarez Anaya». Carrer Lliure, 10-04-2019 [Consulta: 14 novembre 2019].
* ↑ «El món de l'atletisme, de dol. Mor Armando Álvarez, vicepresident de l'ISS Atletisme i soci fundador». L'H Digital, 10-04-2019 [Consulta: 14 novembre 2019].
# Tournus

Tournus és un municipi francès situat al departament de Saona i Loira, a la regió de Borgonya - Franc Comtat. La població és coneguda per l'abadia de Sant Filibert de Tournus, mostra del romànic llombard.

## Curiositat

* En l'abadia de Sant Filibert va fer d'organista el castellonenc Mateu Pitarch Simó.

## Referències

* ↑ * Edita Enciclopèdia Espasa, vol. 45, pàg. 104. (ISBN 84-239-4545-6)
# Lo Llinar

Lo Llinar, és un indret del terme municipal d'Abella de la Conca, a la comarca del Pallars Jussà.
Està situat en el sector occidental del terme, al sud-oest de la vila d'Abella de la Conca. És al costat nord-est de Cal Moixarda, a ponent de les Costetes i a llevant de Vilaró. Pertany a la partida de les Vielles.

## Etimologia

El nom d'aquest lloc prové de la planta del lli, antigament molt abundosa en aquest lloc. Es tracta, així doncs, d'un topònim romànic modern, de caràcter descriptiu.

## Enllaços externs

* Lo Llinar en el seu entorn, a l'Institut Cartogràfic de Catalunya
# Paterna del Madera

Paterna del Madera és un municipi de la província d'Albacete, comprèn les pedanies de Batán del Puerto, Casa Nueva, Casa Rosa, Los Catalmarejos, Cortijo de Tortas i Río Madera.
# Placiti cassinesi

Els quatre Placiti cassinesi, són quatre declaracions jurades, registrades entre el 960 i 963, sobre la pertinença de determinades terres als monestirs benedictins de Càpua, Sessa Aurunca i Teano; són els primers documents italoromanç escrits en un llenguatge que pretén ser oficial i acadèmica.
Es refereix a una disputa sobre els límits de propietat entre el monestir de Monte Cassino i un petit senyor feudal local Rodelgrimo d'Aquino. Amb aquest document, els tres testimonis testifiquen a favor dels benedictins, davant del jutge Arechisi, assenyalant amb un dit els límits del lloc que havia estat ocupat il·legalment per un camperol després de la destrucció de l'abadia el 885 per part de sarraïns.
La fórmula de la cerimònia capuana va ser inclosa en la mateixa frase, escrita en llatí, i es repeteix quatre vegades.
Els textos diuen així:
| « | Sao ko kelle terre, per kelle fini que ki contene, trenta anni le possette parte Sancti Benedicti. | » |
| — Càpua, març 960 |||
| « | Sao cco kelle terre, per kelle fini que tebe monstrai, Pergoaldi foro, que ki contene, et trenta anni le possette. | » |
| — Sessa, març 963 |||
| « | Kella terra, per kelle fini que bobe mostrai, sancte Marie è, et trenta anni la posset parte sancte Marie. | » |
| — Teano, octubre 963 |||

## Enllaços externs

* Idees 1 Arxivat 2006-05-07 a Wayback Machine.
* Idees 2 Arxivat 2005-01-19 a Wayback Machine.
# Arae Philaenortum

Arae Philaenortum fou el lloc que marcava la divisió entre Cartago i Cirenaica i més tard entre Tripolitana i Cirenaica.
El seu nom ve d'una història escrita per Sal·lusti, que explica que els grecs de Cirene i els cartaginesos estaven en guerra a la zona del golf de Sirte que era el límit poc precís entre ambdós estats. Es va decidir que la frontera es fixaria al lloc on es trobessin uns atletes que sortirien al mateix temps de Cartago i de Cirene. Els atletes cartaginesos van recórrer més tram i el punt es va fixar a Arae Philaenortum. La diferència entre la distància de cada ciutat és tan gran (uns 8 dies per un atleta) que és impossible que la història fos verídica. Els grecs van decidir morir per no tornar sense honor però no van reconèixer el límit fins que algun cartaginès morís també al lloc. Per això, Cartago hi va enviar dos germans, els Philaeni, que van acceptar ser enterrats allí en vida per amor a la pàtria. Per mor del seu heroisme se'ls van aixecar monuments anomenats altars; la història possiblement és una invenció per explicar l'origen dels túmuls d'enterrament del neolític.
El lloc era ocupat per la tribu dels Banadedaris i era no lluny de l'actual Mukhtar (una mica a l'oest).

## Bibliografia

* Smith, William. Dictionary of Greek and Roman Geography (en anglès), 1854.
# Armando dos Santos

Armando dos Santos, conegut com a Armandinho, (São Carlos, 26 de maig de 1911 - Santos, 12 de març de 1972) fou un jugador de futbol brasiler de les dècades de 1920 i 1930.

## Trajectòria

Rodamón del futbol brasiler, jugà a força equips diferents durant les dècades de 1920 i 1930. Destacà principalment al São Paulo FC, on jugà entre 1930 i 1934 i fou campió estatal el 1931, al costat d'homes com Araken Patusca, Waldemar de Brito i Arthur Friedenreich. Tornà a jugar al São Paulo posteriorment. Amb la selecció disputà 20 partits i marcà 15 gols, essent convocat per disputar el Mundial d'Itàlia 1934.

## Palmarès
### São Paulo da Floresta

* Campionat paulista: 1931

### Bahia

* Campionat baiano: 1936

## Referències

* ↑ «Perfil a FIFA.com». FIFA. Arxivat de l'original el 2015-02-10. [Consulta: 17 març 2014].
* ↑ «Perfil a CBF.com». CBF. Arxivat de l'original el 2014-03-22. [Consulta: 17 març 2014].
# Touro

Touro és un municipi de la província de la Corunya a Galícia. Pertany a la Comarca d'Arzúa. Limita amb el riu Ulla, que el separa de Vila de Cruces, al nord amb O Pino, a l'est amb Arzúa, i a l'oest amb Boqueixón.
Evolució demogràfica :
| 1900 | 1930 | 1950 | 1981 | 2004 |
| 6.678 | 6.617 | 7.636 | 5.892 | 4.634 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Andeade, Bama, Bendaña, Beseño, Calvos de Socamiño, Circes, Cornado, Enquerentes, Fao, Fontes Rosas, Foxás, Loxo, Novefontes, Prevediños, Quión, San Miguel de Vilar, San Pedro de Ribeira, Touro, Turces.
# Los Alvarez

Los Alvarez és una concentració de població designada pel cens dels Estats Units a l'estat de Texas. Segons el cens del 2000 tenia 1.434 habitants.

## Demografia

Segons el cens del 2000, Los Alvarez tenia 1.434 habitants, 379 habitatges, i 344 famílies. La densitat de població era de 164,3 habitants/km².
Dels 379 habitatges en un 61,7% hi vivien nens de menys de 18 anys, en un 66,2% hi vivien parelles casades, en un 19,8% dones solteres, i en un 9% no eren unitats familiars. En el 8,7% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,78 i el nombre mitjà de persones que vivien en cada família era de 4,01.
Per edats la població es repartia de la següent manera: un 38,6% tenia menys de 18 anys, un 11,9% entre 18 i 24, un 27,5% entre 25 i 44, un 15,3% de 45 a 60 i un 6,7% 65 anys o més.
L'edat mediana era de 24 anys. Per cada 100 dones de 18 o més anys hi havia 84,9 homes.
La renda mediana per habitatge era de 20.427 $ i la renda mediana per família de 21.738 $. Els homes tenien una renda mediana de 20.313 $ mentre que les dones 12.679 $. La renda per capita de la població era de 8.969 $. Aproximadament el 34,4% de les famílies i el 38% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Alvarez». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Los Alvarez». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Philippe Vercruysse

Philippe Vercruysse (28 de gener de 1962) és un exfutbolista francès.

## Selecció de França

Va formar part de l'equip francès a la Copa del Món de 1986.

## Referències

* ↑ Philippe Vercruysse Fitxa i estadístiques a la FIFA
* ↑ Philippe Vercruysse a National-Football-Teams.com (anglès)
* ↑ (francès) French Football Federation Profile
* ↑ Profile - FC Metz
# Arafo

Arafo és un municipi de l'illa de Tenerife, a les illes Canàries. Aquest petit municipi ha rebut en diverses vegades diferents premis i esments per la neteja i la cura del seu entorn.
El volcà d'Arafo, que va entrar en erupció per última vegada en l'any 1705, domina un paisatge solcat pel barranc de Añavingo, que té una gran riquesa en flora canària. En la Cuesta del Estanque es troba el conjunt etnogràfic de Los Lavaderos, lloc públic amb pedres de rentar i molí, declarats Monument Històric Artístic el 1984.

## Enllaços externs

* Dades d'Arafo web Conselleria d'Educació Arxivat 2005-12-16 a Wayback Machine.
# Òra

Òra (francès Ore) és un municipi francès, situat al departament de l'Alta Garona i a la regió d'Occitània.

## Referències

* ↑ Toponímia occitana
# Asher ben Jehiel

Asher ben Jehiel, també anomenat el Roix o Rabenu Asher, (Colònia, 1250 - Toledo, Regne de Castella, 24 d'octubre de 1327) va ser un codificador del Talmud, un compilador de la llei rabínica, la Halacà, un rabí, i un comentarista del Talmud. La seva obra va ser la font per als grans codis creats pel seu fill, el Rabí Jacob ben Asher (1269-1340), l'autor de l'Arba Turim, i pel Rabí Yossef Qaro (1488-1575), el creador del Xulhan Arukh.
Quan les autoritats alemanyes van començar a perseguir als jueus, Asher va fugir cap al França i després cap a Espanya. Amb l'ajuda del Rabí Salomó ben Adret, un dels rabins més influents de la seva època, es va establir com rabí a Toledo, on va fundar una ieixivà (escola rabínica). Asher afirmava que l'estudi de la filosofia podia fer perillar l'autoritat del Talmud. Per tant, ell mateix, el Rabí ben Adret, i altres rabins, van signar un decret rabínic que prohibia l'estudi de la filosofia als homes menors de 30 anys. Després de la defunció del Rabí ben Adret, Asher va ser reconegut com el líder dels jueus d'Europa.
El seu llibre, el Piske HaRoix, va ser compilat entre els anys 1307 i 1314, la seva obra està basada principalment en el Talmud de Jerusalem, una obra diferent del Talmud de Babilònia. El seu llibre tracta solament sobre les lleis talmúdiques. Asher considerava el Talmud com l'autoritat suprema en matèria de Halacà, i es va sentir lliure d'ignorar les opinions de les autoritats rabíniques més eminents, si les seves decisions no estaven basades en el Talmud. El seu codi legal ha estat imprès juntament amb el Talmud, des de la seva primera impressió en el Talmud de Bomberg en 1520 (una famosa edició del Talmud feta per l'impressor flamenc Daniel Bomberg).

## Referències

* ↑ Louis Ginzberg i Gotthard Deutsch. «Enciclopèdia Jueva: Asher ben Jehiel» (en anglès), 07-01-2019.
* ↑ «Biblioteca Virtual Jueva: Asher ben Jehiel» (en anglès), 07-01-2019.
* ↑ «Enciclopèdia Britànica: Asher ben Jehiel» (en anglès), 07-01-2019.
* ↑ «Rabino Asher ben Yehiel, el Rosh» (en castellà). Centro de Documentación y Estudios Moisés de León, 07-01-2019.
# Triplophysa intermedia

Triplophysa intermedia és una espècie de peix de la família dels balitòrids i de l'ordre dels cipriniformes que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Louis Gallait

Louis Gallait (9 o 10 de maig de 1810 – 20 de novembre de 1887) fou un pintor, aquarel·lista i gravador belga. Especialista de la pintura històrica, dels retrats i de les pintures de gènere, en un estil neoclàssic.
Després d'estudiar en la Athénée royale de Tournai, entra en un bufet com a passant. A la nit, segueix els cursos de Philippe-Auguste Hennequin en la Académie de dessin de la seva ciutat natal. En 1832, obté el seu primer èxit amb la seva pintura Els diners de César (Le denier de César) que li dona el premi d'història en el concurs organitzat per la societat de les Belles arts i de Literatura de la ciutat de Gant. Malgrat la negativa de José de Hulste a garantir-li la continuació d'un subsidi de 300 francs que la ciutat de Tournai li concedia, Gallait viatja no obstant això a Anvers amb magres recursos per completar la seva formació sota la direcció de Matthieu-Ignace Van Brée. El seu Crist guarint als cecs, exposat a Brussel·les en 1833, el fet conèixer de l'opinió pública i es compra immediatament per a la catedral de Tournai per subscripció pública. Aquesta venda li permet anar a París a estudiar al Louvre mestres com Rubens, Ribera i Bartolomé Esteban Murillo.

## Referències

* ↑ John R. Hinde, Jacob Burckhardt and the Crisis of Modernity, McGill-Queen's Press - MQUP, 28 Jun, 2000, p. 249
# Philippe Vande Walle

Philippe Vande Walle (22 de desembre de 1961) és un exfutbolista belga.

## Selecció de Bèlgica

Va formar part de l'equip belga a la Copa del Món de 1998.

## Referències

* ↑ «Fiche du joueur». clubbrugge.be. Arxivat de l'original el 28 de març 2020. [Consulta: 6 febrer 2011].
* ↑ «Sélections du joueur sur le site de l'URBSFA». footbel.be. Arxivat de l'original el 24 de setembre 2009. [Consulta: 6 febrer 2011].
# Philautus poppiae

Philautus poppiae és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Meegaskumbura, M. & Manamendra-Arachchi, K. 2006. Philautus poppiae. Llista Vermella d'Espècies Amenaçades de la UICN 2006. Consulta: 8 de gener de 2008.